Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Israel vakuuttaa Jordanialle ja palestiinalaisjohdolle -
turvaavansa Temppelivuoren nykytilan juutalaisen pääsiäisen edellä.
Presidentti Obama toisti USA:n kannan, -
että oli Syyrian poliittinen ratkaisu mikä tahansa, -
presidentti Assadin on lähdettävä.
Yksi Brysselin terrori-iskun tekijöistä paljasti, -
että terroristit olivat aikoneet iskeä Tel Avivin -lennolle.
Juutalaiset juhlapyhät lähestyvät, pääsiäinen ensimmäisenä.
Tuhannet suuntaavat tällöin Jerusalemin Temppelivuorelle, -
jossa raamatulliset temppelit muinoin sijaitsivat.
Israel ilmoitti Jordanialle ja palestiinalaishallinnolle -
turvaavansa Temppelivuoren nykytilan.
Muslimit kutsuvat Temppelivuorta Haram al-Sharifiksi.
Vain muslimit saavat rukoilla tällä alueella.
Israel teki myös selväksi, että se huolehtii rauhan säilymisestä -
juutalaisten juhlapyhien aikaan eikä salli häiriöitä tai provokaatioita.
Muita asioita: Turkin ja Israelin teollisuudenharjoittajat -
ovat tiettävästi käyneet keskusteluja kolmikantasopimukseen perustuvan -
vapaakauppa-alueen perustamisesta Etelä-Turkkiin.
Pyrkimys on kehittää Turkkiin liiketoimintamalli, -
joka vastaa Israelin, Egyptin ja USA:n välistä QIZ-sopimusta.
Neuvotteluihin osallistunut liikemies sanoi, että sopimus -
voisi synnyttää satoja tehdas- työpaikkoja Israelin reuna-alueille -
sekä työllistää Syyrian pakolaisia Etelä-Turkissa.
Ranska aikoo avata uudelleen kulttuurikeskuksensa Gazassa.
Se suljettiin 1,5 vuotta sitten sitä vastaan tehtyjen iskujen jälkeen.
Ranskan ulkoministeriön mukaan -
keskuksen toimintoja jatketaan vähitellen.
Ranskan keskus on ainoa ulkomainen kulttuurikeskus Gazassa.
Keskusta vastaan tehtiin parisen vuotta sitten tuhopolttoyritys.
Sen vieressä räjähti kaksi pommia, ja kymmenet ääri-islamistit -
yrittivät hyökätä keskukseen ranskalaisen Charlie Hebdo -lehden -
julkaistua pilapiirroksen profeetta Muhammedista.
Tapaus raivostutti muslimeja maailmanlaajuisesti ja aiheutti -
mellakoita sekä ilkivaltaa Ranskan lähetystöjä vastaan arabimaissa.
Sitten Isisin-vastaiseen taisteluun: USA:n presidentti Obama ilmoitti, -
että Isisin-vastainen liittouma on ajanut Isis-taistelijat -
Syyriassa ja Irakissa puolustuskannalle, -
kaventanut niiden alueita ja iskenyt Isisin keskeisiin johtajiin.
Obama kehotti maailmaa jatkamaan yhtäältä Irakin hallituksen -
ja toisaalta Syyrian kapinallisten tukemista.
Näin Isis saadaan kukistettua, Obama painotti.
Isis on tänään puolustuskannalla Syyriassa ja Irakissa.
66-jäseninen liittoumamme, arabikumppanit mukaan lukien, -
on hyökkäyskannalla.
Olemme nyt edenneet vauhdilla, ja aiomme pitää tätä tahtia yllä.
Jatkamme heidän johtajiensa, komentajiensa -
ja iskuja suunnittelevien nujertamista.
Isisin johdolle viime kuukaudet ovat olleet huonoja.
Liittouma sai kiinni Abu Dawudin, joka johti kemiallisten aseiden ohjelmaa.
Hän antoi ratkaisevaa tietoa, -
jonka perusteella pystyimme iskemään näihin kohteisiin.
Olemme eliminoineet Abu Sarahin, Isisin rahoittajan Irakista; -
talouspäällikkö Haji Imanin sekä Ezat al-Jabourin Pohjois-Irakista -
― puhumattakaan monista ulkomaisista terroristitaistelijoista.
Jatkamme Irakin tukemista, kuten koko maailmankin on tehtävä, -
sillä Irak tuo vakautta vapautetuille alueille, edistää hallintoasioita -
ja kehitystä irakilaisyhteisöissä, jotta Isis ei pääse palaamaan.
Syyriassa taas paikalliset voimat, -
jotkin niistä USA:n erityis- operaatioiden joukkojen tukemia, -
ovat myös edenneet ja työntäneet Isisiä strategisesta al-Shaddadista.
Taisteluiden odotettiin kestävän useita viikkoja.
Sen sijaan Isis päihitettiin päivissä.
Näin olemme saaneet katkaistua Isisin tärkeän huoltoreitin Syyrian Raqqan -
ja Irakin Mosulin välillä ja kiristäneet otettamme Isisistä molemmilla alueilla.
Toisin sanoen, Isisin ydin Syyriassa ja Irakissa jatkaa kutistumistaan.
Isis-taistelijoiden rivien -
arvioidaan vähentyvän ratkaisevasti parissa vuodessa.
Yhä useammille heistä valkenee, että heidän pelinsä on pian pelattu.
USA-johtoinen liittouma on tehnyt -
yli 11 500 ilmaiskua Isisiä vastaan Syyriassa ja Irakissa.
Raporttien mukaan iskuissa on tapettu tai vangittu -
useita keskeisiä Isis-johtajia.
Presidentti Obama sanoi, että USA:n hallinto -
yrittää parhaansa mukaan edistää Geneven rauhanneuvotteluja -
Syyrian poliittisen prosessin edistämiseksi.
Hän huomautti, -
että tulitauko Assadin hallituksen ja opposition välillä pitää yhä.
Tulitauko on kuitenkin hauras ja tilanne jännittynyt.
Syyrian tulitauko on pääosin pitänyt nyt noin kuuden viikon ajan.
Väkivaltaisuudet ovat vähentyneet, mutta eivät vielä loppuneet kokonaan.
Väheneminenkin on merkityksellistä, -
koska humanitaarista apua on saatu perille syyrialaisille.
Tulitauko on siis pelastanut henkiä.
Mutta kuten näemme mm. Aleppossa, tulitauko on hauras ja jännittynyt.
Obama toisti kantansa, että oli Syyrian poliittinen ratkaisu mikä tahansa, -
presidentti Assadin on lähdettävä.
Tämä on USA:n, sen läntisten kumppaneiden ja Syyrian opposition -
sekä Saudi-Arabian ja sen sunniliittolaisten vaatimus.
Sen sijaan Assadin kansainväliset liittolaiset, -
kuten Venäjä, Iran sekä shiialainen Hizbollah Libanonissa, -
eivät tätä vaatimusta hyväksy. Niiden kanta on, -
että Syyrian vallanvaihto on Syyrian kansan oma asia, ei ulkovaltojen.
Kyse on prosessista, joka yhdistää syyrialaiset -
ja tuo siirtymävaiheen hallituksen, uuden perustuslain ja vapaat vaalit.
USA tunnustaa, aivan kuten ihmiset ympäri Syyriaa, -
että tämä prosessi edellyttää siirtymää pois Assadista.
Syyrian tulevaisuus on asialistalla, -
kun tapaan Persianlahden yhteistyöneuvoston jäseniä -
Saudi-Arabiassa ensi viikolla.
Jahtaamme Isisiä kaikkialla missä se vain nostaa rumaa päätään.
Vahvistamme kumppaneittemme turvallisuusjoukkoja, -
Afrikasta Afganistaniin.
Olemme vaikeuttaneet ulkomaisten terroristien kulkua Syyriaan ja Irakiin.
Samalla olemme havainneet -
Libyaan menevien Isis-taistelijoiden määrän kasvaneen.
Sitten Isisin tekemästä Brysselin terrori-iskusta: -
Yksi Brysselin terrori-iskun tekijöistä paljasti kuulusteluissa, -
että terroristit olivat aikoneet iskeä Tel Avivin -lennolle.
Mohammed Abrini pakeni tapahtumapaikalta -
mutta saatiin sittemmin kiinni. Hän kertoi kuulusteluissa, -
että iskun suunnitelleet el-Bakrouin veljekset -
olivat merkanneet kolme kohdetta Brysselin lentokentän iskuaan varten.
Nämä olivat USA:han, Venäjälle ja Israeliin menevien lentojen lähtöhallit.
Ranskan TV sai haltuunsa kuulustelunauhan, jossa Abrini selitti,-
miten suunnitelma epäonnistui -
hänen tultua toisiin ajatuksiin ja paettua paikalta.
Israelin liikenneministeri Katzin kerrotaan sanoneen: -
"Jos belgialaiset vain nauttivat suklaasta ja hyvästä elämästä -
eivätkä ymmärrä, -
että jotkut muslimit heidän maassaan organisoivat terrorismia, -
Belgia ei pysty taistelemaan terrorismia vastaan."
Kiitos seurasta!
Voitte katsoa meitä myös netissä: tv7israelnews.com tai tv7.fi.
Palautetta voi lähettää sähköpostitse: israelnews@tv7.fi.
Ajantasaista tietoa Facebook- sivullamme TV7 Israel News.
Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa, nähdään huomenna!
Suomennos: Sirpa Bågman